SET ปิดเช้าลบ 6 จุด นลท.ขายลดเสี่ยงก่อนหยุด “สงกรานต์” – กังวลยอดโควิดพุ่ง
SET ปิดเช้าลบ 6 จุด นลท.ขายลดเสี่ยง ก่อนวันหยุดยาวและกังวลผู้ติดเชื้อจะเร่งตัวขึ้นหลังเทศกาลสงกรานต์ คาดช่วงบ่าย Sideway down ให้แนวรับ 1,674 และ 1,670 จุด แนวต้านที่ 1,685 และ 1,690 จุด 
SET ปิดเช้าลบ 6 จุด นลท.ขายลดเสี่ยง ก่อนวันหยุดยาว “เทศกาลสงกรานต์” และกังวลผู้ติดเชื้อจะเร่งตัวขึ้นหลังเทศกาลสงกรานต์ คาดช่วงบ่าย Sideway down ให้แนวรับ 1,674 และ 1,670 จุด แนวต้านที่ 1,685 และ 1,690 จุด
11 เม.ย. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ปรับตัวลงตามทิศทางตลาดหุ้นเอเชีย เนื่องจากจีนเปิดเผยตัวเลขผู้ติดเชื้อโควิด-19 ในเซี่ยงไฮ้สูงสุดเป็นประวัติการณ์ ทำให้ต้องล็อกดาวน์ต่อเนื่อง และหากควบคุมไม่ได้อาจแพร่กระจายนำไปสู่การล็อกดาวน์ทั้งประเทศตามมาก็จะกระทบกับเศรษฐกิจจีนและเศรษฐกิจทั่วโลก โดยเช้านี้ตลาดหุ้นจีนลงไป 1.8% ตลาดหุ้นฮ่องกงร่วง 2.5% ฉุดตลาดหุ้นเอเชียปรับตัวลง
ขณะที่บ้านเราใกล้วันหยุดยาวเทศกาลสงกรานต์ ทำให้มีแรงขายทำกำไรเพื่อลดความเสี่ยง อีกทั้งน้ำมันในตลาดซื้อขายล่วงหน้าลดลงกว่า 2% และดาวโจนส์ฟิวเจอร์สลงไป 160 จุด วันนี้ไม่มีปัจจัยบวกหนุน นอกจากนั้น นักลงทุนยังกังวลหลังเทศกาลสงกรานต์คาดว่าจำนวนผู้ติดเชื้อโควิดจะพุ่งขึ้นกดดันภาวะเศรษฐกิจ เชื่อว่าจะยังกดดดันตลาดหุ้นในสัปดาห์นี้ที่มีวันทำการ 2 วันแต่คงลงไปไม่มาก
สำหรับแนวโน้มการลงทุนในช่วงบ่าย คาดว่าตลาดฯมีโอกาสแกว่ง Sideway down โดยให้แนวรับ 1,674 และ 1,670 จุด แนวต้านที่ 1,685 และ 1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
EA มูลค่าการซื้อขาย 1,763.37 ล้านบาท ปิดที่ 88.75 บาท ลดลง 0.75 บาท
KBANK มูลค่าการซื้อขาย 1,585.34 ล้านบาท ปิดที่ 156.50 บาท ลดลง 2.00 บาท
BDMS มูลค่าการซื้อขาย 1,147.86 ล้านบาท ปิดที่ 25.75 บาท เพิ่มขึ้น 0.75 บาท
KCE มูลค่าการซื้อขาย 804.50 ล้านบาท ปิดที่ 60.25 บาท ลดลง 3.00 บาท
SCC มูลค่าการซื้อขาย 803.63 ล้านบาท ปิดที่ 365.00 บาท ลดลง 3.00 บาท